	IZVJEŠĆE O PROVEDENOM SAVJETOVANJU S JAVNOŠĆU

	
Naziv akta o kojem je savjetovanje provedeno: Nacrt Pravilnika o jednostavnoj nabavi

	Vrijeme trajanja savjetovanja: Savjetovanje je provedeno u trajanju od 30 dana, 
odnosno od 19. lipnja 2026. do 19. srpnja 2026.

	Cilj i glavne teme savjetovanja
	Osnovni cilj provođenja savjetovanja bio je dobivanje povratnih informacija od zainteresirane javnosti u vezi Nacrta Pravilnika o jednostavnoj nabavi



	Redni broj
	Naziv dionika (pojedinac, organizacija, institucija)
	Članak na koji se odnosi primjedba/
prijedlog
	Tekst prijedloga/mišljenja
	Prihvaćanje/ neprihvaćanje prijedloga ili mišljenja sa obrazloženjem

	1.
	OSA – osječka agencija za strateški razvoj, EU fondove i stanovanje
	Članak 1.
	Definirati pragove za primjenu Pravilnika
	Prihvaća se. Članak 1 glasiti će:
Ovim Pravilnikom uređuju se pravila, uvjeti i postupci jednostavne nabave koji prethode stvaranju ugovornih obveza na teret Proračuna Grada Osijeka za nabavu roba i usluga čija je procijenjena vrijednost manja od 50.000,00 eura te nabavu radova čija je procijenjena vrijednost manja od 100.000,00 eura kao i njihovo praćenje do izvršenja ugovornih obveza.

	2.
	OSA – osječka agencija za strateški razvoj, EU fondove i stanovanje
	Članak 6.
	Članak. 6. – uskladiti vrijednosni prag u stavku 2. i 3. sukladno pragovima iz čl. 5.
	Prihvaća se. Vrijednosni pragovi će biti usklađeni.

	3.
	OSA – osječka agencija za strateški razvoj, EU fondove i stanovanje
	Članak 9.
	Koristiti zakonsku formulaciju za EOJN, modul umjesto sustav
	Prihvaća se. Tekst „kroz sustav“ se briše a dodaje se tekst „putem modula jednostavne nabave“

	4.
	OSA – osječka agencija za strateški razvoj, EU fondove i stanovanje
	Članak 10. i 14.
	Odabire li upravni odjel najpovoljniju ponudu ili samo predlaže
	Prihvaća se. Upravni odjel predlaže odabir.

	5.
	OSA – osječka agencija za strateški razvoj, EU fondove i stanovanje
	14.
	brisati tekst „ili u elektroničkom oglasniku javne nabave, dalje u tekstu:“
	Prihvaća se.

	6.
	OSA – osječka agencija za strateški razvoj, EU fondove i stanovanje
	Članak 17.
	uskladiti brojeve članaka u prvom stavku 9 i 13 a ne 6 i 14
	Prihvaća se, brojevi će se uskladiti

	7.
	OSA – osječka agencija za strateški razvoj, EU fondove i stanovanje
	Članak 19
	Dodati odredbu zaustavlja li žalba postupak
	Prihvaća se. Navedeni članak mijenja se u cjelosti i glasi:
Gospodarski subjekt koji ima ili je imao interes za dobivanje ugovora u postupcima jednostavne nabave čija je procijenjena vrijednost veća od 15.000,00 eura, može podnijeti prigovor na radnje u postupku jednostavne nabave.
Prigovor mora sadržavati najmanje: podatke o gospodarskom subjektu koji podnosi prigovor, oznaku postupka jednostavne nabave, radnju naručitelja na koju se prigovor odnosi, razloge prigovora i obrazloženje, dokaze na kojima se prigovor temelji i prijedlog načina otklanjanja navodne nepravilnosti.
Prigovor iz stavka 1. ovoga članka podnosi se čelniku naručitelja u pisanom obliku, na način određen u odluci naručitelja, u roku od 3 dana od dana dostave odluke.
Čelnik naručitelja imenuje povjerenstvo za rješavanje prigovora odmah po stupanju na snagu ovog Pravilnika. Povjerenstvo razmatra navode prigovora, provodi potrebne provjere te čelniku naručitelja dostavlja prijedlog odluke o prigovoru. Osobe koje sudjeluju u odlučivanju o prigovoru ne smiju biti osobe koje su sudjelovale u pripremi ili provedbi postupka jednostavne nabave na koji se prigovor odnosi.
Povodom prigovora čelnik naručitelja može:
- odbaciti prigovor ako nije pravodoban, nije dopušten ili izjavljen od neovlaštene osobe
- odbiti prigovor kao neosnovan, 
- prihvatiti prigovor i naložiti otklanjanje utvrđenih nepravilnosti,
- poništiti postupak jednostavne nabave ili njegov dio.
Povjerenstvo iz stavka 4. ovog članka dužno je o prigovoru odlučiti u roku od 5 kalendarskih dana od dana primitka prigovora. Odluka o prigovoru dostavlja se podnositelju prigovora elektroničkim sredstvima komunikacije putem modula jednostavne nabave EOJN RH osim ukoliko drugačije nije propisano pozivom na dostavu ponuda.
U postupcima jednostavne nabave čija je procijenjena vrijednost manja ili jednaka 15.000,00 eura, prigovor nije dopušten.
Podnošenje prigovora u pravilu odgađa provedbu jednostavne nabave i sklapanje ugovora odnosno izdavanja narudžbenice, osim ako čelnik naručitelja ocijeni da bi odgoda štetila javnom interesu, kao i za slučaj žurnosti propisan ovim Pravilnikom.
Podnositelju prigovora ne pripada pravo na naknadu troškova u povodu izjavljenog prigovora.
Postupak odlučivanja o prigovoru iz ovoga članka nije upravni postupak, a odluka naručitelja nema svojstvo upravnog akta.

	8.
	OSA – osječka agencija za strateški razvoj, EU fondove i stanovanje
	Članak 20
	Ima li žalitelj pravo na povrat uplaćenih sredstava ako uspije u sporu, ubaciti tekst.
	Prihvaća se. Članak 20 sada glasi:
Podnositelj prigovora je obvezan platiti naknadu za pokretanje postupka po prigovoru u iznosu od:
-	125,00 eura za procijenjenu vrijednost nabave jednaku ili manju od 25.000,00 eura
-	0,5% procijenjene vrijednosti nabave za procijenjenu vrijednost nabave veću od 25.000,00 eura.
Naručitelj provjerava izvršenje uplate naknade za pokretanje postupka po prigovoru na računu proračuna Grada Osijeka.
Naknada za pokretanje postupka po prigovoru uplaćuje se u korist proračuna Grada Osijeka.
Ukoliko prigovor bude prihvaćen Podnositelj prigovora ima pravo na povrat uplaćenog iznosa na ime naknade za pokretanje postupka po prigovoru.
Ukoliko prigovor ne bude prihvaćen Podnositelj prigovora nema pravo na povrat uplaćenog iznosa na ime naknade za pokretanje postupka po prigovoru

	9.
	OSA – osječka agencija za strateški razvoj, EU fondove i stanovanje
	Članak 21
	[bookmark: _GoBack]Nije jasno definirano tko donosi odluku o prigovoru, jasno definirati
	Prihvaća se. Članak 21 se briše a predmetno je regulirano novim člankom 20.



